**POSTUP PRI VYPLNENÍ A PODANÍ PRIHLÁŠKY NA VŠ:**

 Aktuálne tlačivo prihlášky na VŠ si zakúpite v papiernictve (predajniach ŠEVT), príp. link:

<https://www.portalvs.sk/files/cep/prihlaska1-stupen.pdf>

* Na mnohé VŠ je možné podať **elektronickú prihlášku**, môže byť na rôznych školách iná, vo väčšine prípadov je lacnejšia
* Pri vypĺňaní prihlášky postupujte **podľa požiadaviek a informácií VŠ**, resp. vybranej fakulty (všetky dôležité informácie nájdete na web stránkach škôl, študijných oddeleniach, www Ministerstva školstva SR, či propagačných letákov z vysokých škôl, ktoré sú vám k dispozícii u výchovnej poradkyne).
* **Prihlášku vyplňte čitateľne veľkým tlačeným písmom** !
* **Údaje neprepisujte** !

o **Vyplnenie prihlášky:**

* **Akademický rok (začiatok štúdia na VŠ) :** **2023/2024**
* Podľa informácie o možnostiach štúdia na vysokej škole vyplňte jeden alebo viac **študijných programov.** Ak je možnévyplniť viac študijných programov, uvádzajte ich podľa preferencie, t. j. na prvom mieste ten, ktorý uprednostňujete najviac, atď.
* Pokyny a vysvetlivky na vypĺňanie prihlášky sú aj na s.4 tlačiva aktuálnej prihlášky.
* **Rok maturitnej skúšky** vyplnia aj maturujúci uchádzači v tomto školskom roku, ktorí uvedú aktuálny rok, v ktorom sa bude maturitná skúška konať - **2023**.
* Položku **Absolvovaná stredná škola** vyplnia aj maturujúci uchádzači v tomto školskom roku, ktorí vyznačia krížikom druh strednej školy : **gymnázium**
* **Kód strednej školy:**  **000 160 555**
* **Názov strednej školy:** **GYMNÁZIUM**
* **Adresa školy: ŠTEFÁNIKOVA 219/4, 014 44 BYTČA**
* **Študijný odbor: GYMNÁZIUM**
* **Kód študijného odboru:** **7902 J 00**
* **Stupeň dosiahnutého vzdelania:**  **5**

Prospech štúdia v strednej škole vypíšte v rozsahu, ktorý požaduje vysoká škola. **Správanie sa nepíše**! Za 1.,2. a 3. ročník sa píšu známky z 2. polroka šk. roka, vo 4. ročníku známky z 1. polroka, ak to vyžaduje VŠ. Vyčiarknite políčka, ak ste v určitom roku predmet nemali a nie je možné napísať známku. Ak na vyplnenie nepostačuje predtlačená tabuľka, uvediete prospech zo strednej školy v samostatnej prílohe. V časti *Klasifikácia maturitnej skúšky* vyplní iba stĺpec **Predmet maturitnej** **skúšky** a stĺpec **Úroveň** **(úroveň sa vypĺňa iba pri ANJ – B2).**

Účasť a úspešnosť na olympiádach, na súťažiach a autorstvo objavov alebo priemyselných vzorov uvádza osobitne v samostatnej prílohe, ak to požaduje vysoká škola v podmienkach na prijatie /diplomy prefotiť, netreba overovať/. .

***Do školy treba priniesť kompletne VYPLNENÚ prihlášku na potvrdenie správnosti údajov!***

***Ak vypĺňate prihlášku elektronicky, tú je potrebné vytlačiť a priniesť do školy taktiež na potvrdenie správnosti údajov!***

**Dôležité je priniesť prihlášku na potvrdenie údajov v dostatočnom časovom predstihu pred konečným termínom podania prihlášky.**

Dôležité je vyplniť **dátum a podpísať prihlášku**.

* **Odoslanie prihlášky na VŠ:**
	+ ***Termíny podania prihlášok na konkrétnu fakultu si sleduje každý žiak individuálne.*** Nenechávajte si vypisovanie prihlášky na poslednú chvíľu!!!
	+ Skontrolujte, či vaša prihláška na VŠ má všetky náležitosti a potvrdenia žiadané príslušnou fakultou VŠ.
	+ V prípade platby cez internet je dokladom o zaplatení **poplatku za prijímacie konanie** potvrdenie o zrealizovaní platby.

* + **Prihlášku spolu s ďalšími požadovanými dokladmi** (napr. životopis, potvrdenie o zaplatení, potvrdenie od lekára,...) **pošlite ako doporučený list** (aby ste mali doklad o tom, že ste ju odoslali)!